
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 851 

22 Σεπτεμβρίου 2004 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στη θέση Αγ. Ερμιόνης - Θυμιανών Δήμου Αγ. Μη¬ 
νά Νομ. Χίου. 1 

ΑΠΟΦΑΣΕΙΣ 

Συμπληρωματική αναγκαστική απαλλοτρίωση ακινή¬ 
των για την κατασκευή της Λεωφ.Σταυρού - Ραφή- 
νας από χ.θ. 2+300 έως χ.θ. 3 + 800 και της οδού 
Πέτσα στους Δήμους Παλλήνης και Σπάτων Νομού 


Αττικής. 2 

Αναγκαστική απαλλοτρίωση ακινήτων για τις ανάγκες 
εκμετάλλευσης στη Βορειοανατολική επέκταση 
του ορυχείου Κυπαρισσιών Μεγαλόπολης Νομ. Αρ¬ 
καδίας. 3 

Συμπληρωματική αναγκαστική απαλλοτρίωση ακινή¬ 
των για την κατασκευή του συλλεκτήρα Σ3 στον Τα- 
μιευτήρα Κάρλας και συναφών Έργων, στο Νομό 

Λάρισας. 4 

Αναγκαστική απαλλοτρίωση ακινήτων για την κατα¬ 
σκευή της Εγνατίας Οδού στο τμήμα 4.1.13 Πανα¬ 
γιά - Γρεβενά στην περιοχή των Δήμων Γόργιανης 
και Μαλακασίου στο Νομό Τρικάλων. 5 


ΔΙ ΑΤΑΓΜΑΤ Α 

(ΐ) 

Έγκριση διενέργειας πρόσχωσης θαλάσσιας έκτασης 
στη θέση Αγ. Ερμιόνης - Θυμιανών Δήμου Αγ. Μηνά 
Νομ. Χίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 2971/ 
2001 . 

2. Την υπ’ αριθμ. 252/2002 γνωμοδότηση του Νομικού 
Συμβουλίου του Κράτους. 

3. Τις διατάξεις του άρθρου 9 του Α.Ν. 2344/1940 (ΦΕΚ 
154/Α') «περί αιγιαλού και παραλίας», όπως ισχύουν. 

4. Το υπ’ αριθμ. 7775/25.6.2004 έγγραφο της Δ/νσης Τε¬ 
χνικών Υπηρεσιών της Νομαρχιακής Αυτοδιοίκησης Χίου, 


με το οποίο ζητήθηκε η πρόσχωση θαλάσσιας έκτασης, 
για την κατασκευήτου έργου «Επέκταση και βελτίωσητου 
αλιευτικού καταφυγίου Αγ. Ερμιόνης» Νομ. Χίου. 

5. Την υπ’ αριθμ. 1060366/5853/Β0010/6.8.2002 (ΦΕΚ 
756/Δ79.9.2002) απόφαση του Υφυπουργού Οικονομίας 
και Οικονομικών, με την οποία έγινε επανακαθορισμός 
των ορίων του αιγιαλού παραλίας στη θέση Αγ. Ερμιόνη 
Κοινότητας Θυμιανών Δήμου Αγ. Μηνά Νήσου Χίου. 

6. Το υπ’ αριθμ. 542/343/03/ΑΡ. ΣΧ.295/24.3.2003 έγ¬ 
γραφο του Γενικού Επιτελείου Ναυτικού. 

7. Το υπ’ αριθμ. 3117.1 /Φ12/ΥΠ25/02/14.11.2001 έγ¬ 
γραφο της Δ/νσης Λιμένων και Λιμενικών Έργων του 
Υπουργείου Εμπορικής Ναυτιλίας. 

8. Το υπ’ αριθμ. 3117.1/Φ12/ΜΠΕ02/02/28.4.1999 έγ¬ 
γραφο της Δ/νσης Λιμενικής Αστυνομίας του Υπουργείου 
Εμπορικής Ναυτιλίας. 

9. Το υπ’ αριθμ. 1/2002/18.2.2002 πρακτικό της Νο¬ 
μαρχιακής επιτροπής Χωροταξίας και Περιβάλλοντος 
(ΝΕΧΩΠ) Χίου. 

10. Το υπ’ αριθμ. 4023/29.10.2001 έγγραφο της Εφο¬ 
ρείας Εναλίων Αρχαιοτήτων του Υπουργείου Πολιτισμού. 

11. Το υπ’ αριθμ. 4148/7.11.2001 έγγραφο της Κ' Εφο¬ 
ρείας Προϊστορικών και Κλασικών Αρχαιοτήτων Μυτιλή¬ 
νης του Υπουργείου Πολιτισμού. 

12. Το υπ’ αριθμ. 2399/15.10.2001 έγγραφο της 3ης 
Εφορείας Βυζαντινών Αρχαιοτήτων του Υπουργείου Πο¬ 
λιτισμού. 

13. Το υπ’ αριθμ. 501562/10.10.2001 έγγραφο της 
Δ/νσης Β' Εφαρμογής Προγράμματος και Χωροταξίας 
του Ελληνικού Οργανισμού Τουρισμού. 

14. Την υπ’ αριθμ. 265 (Φ324) 15.4.1999 απόφαση του 
Γενικού Γραμματέα Περιφέρειας Βορείου Αιγαίου, περί 
προέγκρισης χωροθέτησης του έργου «Επέκταση και 
βελτίωσητου αλιευτικού καταφυγίου Αγ. Ερμιόνης» Κοιν. 
Θυμιανών Αγ. Μηνά Ν. Χίου. 

15. Την υπ’ αριθμ. 714 (Φ92) 4.8.1999 απόφαση του Γε¬ 
νικού Γραμματέα Περιφέρειας Βορείου Αιγαίου, περί 
έγκρισης περιβαλλοντικών όρων του έργου «Επέκταση 
και βελτίωση του αλιευτικού καταφυγίου Αγ. Ερμιόνης» 
Δήμου Αγ. Μήνα Νομ. Χίου. 

16. Την υπ’ αριθμ. 16/27.2.2004 απόφαση της Λιμενικής 
Επιτροπής Χίου με την οποία εγκρίνεται η μελέτη του έρ¬ 
γου «Επέκταση αλιευτικό καταφυγίου Αγ. Ερμιόνης». 

17. Τηνυπ’ αριθμ. 35/25.5.2001 απόφαση της Λιμενικής 
Επιτροπής Χίου, με την οποία εγκρίνεται η οριοθέτηση 
της εξομοιούμενης ζώνης του αλιευτικού καταφυγίου Αγ. 
Ερμιόνηςτου Δήμου Αγ. Μηνά Νομ. Χίου. 

18. Το υπ’ αριθμ. 5354/17.9.2001 έγγραφο της Δ/νσης 
Υγείας και Δημόσιας Υγιεινής της Νομαρχιακής Αυτοδιοί¬ 
κησης Χίου. 

19. Το υπ’ αριθμ. 1765/13.2.2002 έγγραφο της Δ/νσης 
Τεχνικών Υπηρεσιών της Νομαρχιακής Αυτοδιοίκησης 
Χίου. 

20. Το υπ’ αριθμ. 584/23.6.2004 έγγραφο της Κτηματι¬ 
κής Υπηρεσίας Χίου με το οποίο προτείνειτην έκδοση του 
Προεδρικού Διατάγματος για τις προσχώσεις. 

21. Την υπ’ αριθμ. 259/7.3.2002 εισήγηση της Κτηματι¬ 
κής Υπηρεσίας Χίου προς την Επιτροπή Δημοσίων Κτη¬ 
μάτων για έγκριση διενέργειας πρόσχωσης Θαλάσσιας 
έκτασης για την κατασκευή του έργου «Επέκταση και βελ¬ 
τίωση αλιευτικού καταφυγίου Αγ. Ερμιόνης» Ν. Χίου. 

22. Το υπ’ αριθμ. 2/259/7.3.2002 πρακτικό της Επιτρο¬ 
πής Δημοσίων Κτημάτων Ν. Χίου. 

23. Την υπ’ αριθμ. 14650/ΔΙΟΕ85/17.3.2004 (ΦΕΚ 519/ 
Β'/17.3.2004) κοινή απόφαση των Πρωθυπουργού και 
Υπουργού Οικονομίας και Οικονομικών «περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών». 

Με πρόταση του Υφυπουργού Οικονομίας και Οικονο¬ 
μικών, αποφασίζουμε: 

Άρθρο μόνο 

Εγκρίνουμε την από το Δημόσιο διενέργεια πρόσχωσης 
θαλάσσιας έκτασης συνολικού εμβαδού 2.921,67τ.μ. που 
βρίσκεται στη θέση Αγ. Ερμιόνη ΘυμιανώνΔήμου Αγ. Μη¬ 
νά Ν. Χίου, όπως αυτή εικονίζεται με τα στοιχεία Π, Ρ, Σ, 
ΣΙ, Σ2, Σ3, Π, Ν1, Π, Π1, Ν1, Ο, 01, Θ2, 03, Θ, 0, 03, 03α, 
04, ©5, Η, Θ, Ε2, Ε1, Ε5, Ε6, Δ1,Δ2, Ε2, Κ, ΜΙ, Μ, ΚΙ, Κ, 
στην από Αύγουστο 1999 με κλίμακα 1:500 και αριθμό 
σχεδίου Λ4 γενική οριζοντιογραφία της Πολιτικού Μηχα¬ 
νικού Μαριλένας Φράγκου που θεωρήθηκε στις 4.9.1999 
από τον Προϊστάμενο της Δ/νσης Τεχνικών Υπηρεσιών 
Νομαρχιακής Αυτοδιοίκησης Χίου. 

Η προαναφερόμενη πρόσχωση να γίνει από την Νομαρ¬ 
χιακή Αυτοδιοίκηση Χίου για την κατασκευή του έργου 
«Επέκταση και βελτίωση του αλιευτικού καταφυγίου» 
προς εξυπηρέτηση κατά κύριο λόγο, αλιευτικών σκαφών 
της περιοχής και σε έκτατες περιπτώσεις (δυσμενείς και¬ 
ρικές συνθήκες) είναι δυνατόν να ελλιμενίζονται και σκά¬ 
φη αναψυχής. 

Η εκτέλεση των εργασιών να γίνει βάσει της μελέτης 
που εγκρίθηκε από την Νομαρχιακή Αυτοδιοίκηση Χίου. 

Κατά την πρόσχωση και μετά από αυτή να τηρηθούν 
όλοι οι όροι που έχουν τεθεί με τα έγγραφα με αριθμ. 
542/343/ 03/ΑΡ.ΣΧ.295/24.3.2003 του Γενικού Επιτελείου 
Ναυτικού (ΓΕΝ), του με αριθμ. 3117.1/Φ12/ΥΠ25/02/ 
14.11.2001 και το του με αριθμ. 3117. 1/Φ12/ΜΠΕ02/02/ 
28.4.1999 του Υπουργείου Εμπορικής Ναυτιλίας (ΥΕΝ), 
το υπ’ αριθμ. 1/2002/18.2.2002 πρακτικό της Νομαρχια¬ 
κής Επιτροπής Χωροταξίας και Περιβάλλοντος (ΝΕΧΩΠ) 
Χίου, το υπ’ αριθμ. 4023/29.10.2001 της Εφορείας Ενα- 
λίων Αρχαιοτήτων, το 4148/7.11.2001 της Κ' Εφορείας 
Προϊστορικών και Κλασικών Αρχαιοτήτων Μυτιλήνης και 
το υπ’ αριθμ. 2399/15.10.2001 της 3ης Εφορείας Βυζαντι¬ 
νών Αρχαιοτήτων του Υπουργείου Πολιτισμού, το με 
αριθμ. 501562/10.10. 2001 της Δ/νσης Β' Εφαρμογής 


Προγράμματος και Χωροταξίας του Ελληνικού Οργανι¬ 
σμού Τουρισμού, τις υπ’ αριθμ. 265 (Φ324) 15.4.1999 και 
714 (Φ92) 4.8.1999 Αποφάσεις του Γενικού Γραμματέα 
Περιφέρειας Βορείου Αιγαίου, το 5354/17.9.2001 έγγρα¬ 
φο της Δ/νσης Υγείας και Δημοσίας Υγιεινής της Νομαρ¬ 
χιακής Αυτοδιοίκησης Χίου, το υπ’ αριθμ. 1765/13.2.2002 
της Δ/νσης Τεχνικών Υπηρεσιών της Νομαρχιακής Αυτο¬ 
διοίκησης Χίου, τις υπ’ αριθμ. 16/27.2.2004 και υπ’ αριθμ. 
35/25-5-2001 Αποφάσεις της Λιμενικής Επιτροπής Χίου, 
τα υπ’ αριθμ. 584/23.6.2004, 259/7.3.2002 έγγραφα της 
Κτηματικής Υπηρεσίας Χίου και το υπ’ αριθμ. 2/259/ 
7.3.2002 πρακτικό της Επιτροπής Δημοσίων Κτημάτων, 
την υπ’ αριθμ. 1060366/5853/ Β0010/6.8.2002 απόφαση 
του Υφυπουργού Οικονομίας και Οικονομικών. 

Κατά την κατασκευή του έργου τα βυθοκορήματα από 
τις εκσκαφές να χρησιμοποιηθούν για τις επιχώσεις εφό¬ 
σον κριθούν κατάλληλα από την επιβλέπουσα Υπηρεσία 
και πληρούν τις τεχνικές προδιαγραφές του έργου. 

Σε αντίθετη περίπτωση και εφόσον δεν υπάρχει δυνα¬ 
τότητα διάθεσης στην ξηρά, να διασκορπισθούν σε από¬ 
σταση πέραν του ενός ναυτικού μιλίου από την ακτή και 
σε βάθος μεγαλύτερο των πενήντα (50) μέτρων, χωρίς να 
μειώνουν το θαλάσσιο βάθος περισσότερο από 3 μέτρα, 
ώστε να μην αλλοιωθούν τα βάθη της περιοχής, μετά από 
θετική γνωμάτευση αρμόδιου Κρατικού Εργαστηρίου 
(ΕΚΘΕ), από την οποία να προκύπτει ότι τα υλικά δεν είναι 
επιβλαβή για το θαλάσσιο περιβάλλον. 

Σε περίπτωση που απαιτηθεί κατά την εκσκαφή του πυθ¬ 
μένα η χρήση εκρηκτικών υλών, να ληφθούν όλες οι προ- 
βλεπόμενες από την νομοθεσία άδειες. 

Να εξασφαλισθεί ότι τα βάθη στα πρόσγεια του λιμενί¬ 
σκου να είναι μεγαλύτερα από εκείνα στο εσωτερικό της 
λιμενολεκάνης αυτού. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως, υδροδοτήσε- 
ως, πυροσβέσεως κ.λπ. 

Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το προβλε- 
πόμενο πέρας αυτών, προκειμένου να προβεί στην έκδο¬ 
ση των σχετικών προαγγελιών για την ενημέρωση των 
ναυτιλλόμενων. 

Μετά το πέρας εκτελέσεως των εργασιών κατασκευής 
να αποσταλεί άμεσα στην ανωτέρω Υπηρεσία λεπτομε¬ 
ρής οριζοντιογραφία και ακριβές βυθομετρικό διάγραμ¬ 
μα προκειμένου στην ενημέρωση των αντιστοίχων Χ.Ε.Ε. 
και λοιπών ναυτιλιακών βοηθημάτων. 

Ο ανάδοχος του έργου (εργολάβος) πριν από την έναρ¬ 
ξη των εργασιών να ενημερώσει την Λιμενική Αρχή Χίου 
Προκειμένου εφοδιασθεί με την προβλεπόμενη στο άρ¬ 
θρο 260 Γενικού Κανονισμού Λιμένα άδεια. 

Επίσης να λάβει όλα τα απαραίτητα μέτρα προστασίας 
για την αποφυγή ρύπανσης του θαλάσσιου περιβάλλο¬ 
ντος, που θα του υποδείξει η Λιμενική Αρχή, σύμφωνα με 
την ισχύουσα νομοθεσία. 

Να κατασκευασθούν ευκολίες υποδοχής για την παραλα¬ 
βή πετρελαιοειδών καταλοίπων και απορριμμάτωντων σκα¬ 
φών που θα προσεγγίζουν. Γιατα πετρελαιοειδή κατάλοιπα 
να κατασκευασθούν χαμηλά τσιμεντένια φρεάτια, εντός 
των οποίων να τεθούν πλαστικές δεξαμενές με δυνατότητα 
εκκένωσης ή μεταφορά τους (λόγω πλήρωσής τους) και 
αντικατάστασής τους με άλλες κενές ιδίου τύπου. 

Τα μεταχειρισμένα ορυκτέλαια του εργοταξίου να συλ- 
λέγονται και να διαχειρίζονται σύμφωνα με τα προβλεπό- 
μενα στην ΚΥΑ 98012/2001 /1996 (ΦΕΚ 40 τΒ'/19.1.1996). 

Ο ανάδοχος πρέπει να λάβει όλα τα ενδεδειγμένα μέτρα 
εξασφάλισης περιορισμού τυχόν οχλήσεων, ήτοι χρήση 
κατάλληλων (Ασφάλιση - ΚΤΕΟ) μηχανημάτων - οχημά¬ 
των έργων, βρέξιμο υλικών που θα συγκεντρωθούν στην 
παραλία προς περιορισμό σκόνης, διακοπή εργασιών κα¬ 
τά τις ώρες κοινής ησυχίας. 

Τα αδρανή υλικά να ληφθούν από λατομεία που λει¬ 
τουργούν με νόμιμη άδεια. 

Να ληφθούν όλα τα απαραίτητα μέτρα και να γίνει προ¬ 
σωρινή σήμανση με πινακίδες και ειδικά φωτιστικά για την 
νύκτα, προς αποφυγή ατυχημάτων κατά την διάρκεια των 
εργασιών, όπως θα υποδείξει η Λιμενική Αρχή. 

Με μέριμνα της Λιμενικής Αρχής να ληφθούν δείγματα 
θαλάσσιου νερού πριν από την έναρξη κατασκευής του 
έργου, αμέσως μετά το πέρας των εργασιών και στη συ¬ 
νέχεια ανά εξάμηνο, προκειμένου να διαπιστώνεται και 
συγκρίνεται η ποιότητά του. 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής, καθώς και κατασκευές για την δυνα¬ 
τότητα εξυπηρέτησης ατόμων με ειδικές ανάγκες. 

Να προβλεφθεί η εγκατάσταση σύγχρονου συστήμα¬ 
τος πυρόσβεσης κατάλληλου για την κάλυψη των ανα¬ 
γκών, σύμφωνα με τις υπόδειξης της Πυροσβεστικής 
Υπηρεσίας. 

Μετά το τέλος των κατασκευαστικών εργασιών να απο¬ 
μακρυνθούν όλα τα πλεονάζοντα και άχρηστα υλικά και ο 
χώρος να παραδοθεί ελεύθερος μηχανημάτων, πρόχει¬ 
ρων βοηθητικών κτισμάτων κ.λ.π. 

Όλες οι αποχετεύσεις από \Λ/Θ που θα κατασκευασθούν 
να μην καταλήγουν στη θάλασσα, αλλά να συλλέγονται 
και να απομακρύνονται μέσω συστήματος βιολογικού κα¬ 
θαρισμού. 

Τα έργα να παραμείνουν κοινόχρηστα, χωρίς να δημι- 
ουργηθεί κανένα εμπράγματο δικαίωμα για οιονδήποτε. 

Να προβλεφθεί άπλετος ηλεκτροφωτισμός των εγκα¬ 
ταστάσεων. 

Να ελλιμενίζονται κατά προτεραιότητα επαγγελματικά 
αλιευτικά σκάφη και μόνο εφόσον υπάρχει διαθέσιμος 
χώρος και άλλων κατηγοριών σκάφη. 

Η Λιμενική Αρχή να απαγορεύσει τον καθαρισμό των δι- 
χτύων εντός της Λιμενολεκάνης για να μη δημιουργείται 
ρύπανση από τα υπολείμματα των δολωμάτων. 

Η Λιμενική Αρχή Χίου να αναφέρει στην Δ/νση Λιμενικής 
Αστυνομίας του Υπουργείου Εμπορικής Ναυτιλίας (ΥΕΝ) 
την έναρξη και ακολούθως το πέρας των εργασιών. 

Να τηρηθούν οι Περιβαντολλογικοί όροι που τίθενται 
και εγκρίνονται με την υπ’ αριθμ. 714/Γ.Π.οικ.85/Α.Φ.6. 
1.5.4γ/4.8.1999 απόφαση του Γενικού Γραμματέα Περι¬ 
φέρειας και συγκεκριμένα: 

Όσον αφορά στις επιτρεπόμενες συγκεντρώσεις ρυπα¬ 
ντικών φορτίων ισχύουν οριακές τιμές, σύμφωνα με τις 
παρακάτω ισχύουσες διατάξεις: 

α) Αέρια απόβλητα οι ΠΥΣ99/10.7.1987 (ΦΕΚ 135/Α/28. 
7.1987 και ΠΥΣ 25/18.3.1988 ΦΕΚ 52/Α722.3.1988). 

β) Για τα υγρά απόβλητα ισχύουν οι σχετικές Νομαρ¬ 
χιακές Αποφάσεις. 

γ) Θόρυβος: ΥΑ 17252/20.9.1992 (ΦΕΚ 305/Β/19.6. 
1992, όσον αφορά τους κραδασμούς ορίζονται ως ανώ¬ 
τατα όρια της ταχύτητας δόνησης τα παρακάτω α) για συ¬ 
χνότητα 165 ΗΖτα 12πιπι/εθο β) για συχνότητα 63 ΗΖτα 


15ηηπι/560 μετρούμενα στο εσωτερικό της πλησιέστερης 
κατοικίας προς την πηγή δονήσεων. 

Οι βυθοκορήσεις να εκτελούνται σε περιορισμένο χώρο 
και για περιορισμένα ωράρια αποφευγομένων τελείως 
κατά την διάρκεια της αναπαραγωγής της ιχθυαπανίδας. 

Να κατασκευασθούν ευκολίες υποδοχής για την παρα¬ 
λαβή πετρελαιοειδών καταλοίπων, απορριμμάτων και λυ¬ 
μάτων των σκαφών που θα προσεγγίζουν και εξυπηρε¬ 
τούνται. 

Ο ανάδοχος του έργου πριν από την έναρξη των εργα¬ 
σιών να ενημερώσει την οικεία Λιμενική Αρχή, προκειμέ¬ 
νου να εφοδιασθεί με την προβλεπόμενη στο άρθρο 260 
Γ.Κ.Λ. άδεια. 

Να προβλεφθεί η εγκατάσταση σύγχρονου συστήμα¬ 
τος πυρόσβεσης κατάλληλου για την κάλυψη των ανα¬ 
γκών, σύμφωνα με τις υποδείξεις της Πυροσβεστικής 
Υπηρεσίας και η κατασκευή των απαραίτητων έργων υπο¬ 
δομής και εγκατάσταση των απαραίτητων δικτύων ηλε- 
κτροδότησης, υδροδότησης, τηλεφωνοδότησης κ.λ.π. 

Το αλιευτικό καταφύγιο να χρησιμοποιείται για τον ελ- 
λιμενισμό αλιευτικών σκαφών( επαγγελματικών και ερα¬ 
σιτεχνικών) και σε περίπτωση έκτακτων καιρικών συνθη¬ 
κών από άλλα σκάφη. 

Να προβλεφθεί κατασκευή έργων υποδομής υπονό¬ 
μευσης σύμφωνα με μελέτη της Τεχνικής Υπηρεσίας του 
Γενικού Επιτελείου Ναυτικού. 

Να εξασφαλισθεί ότι τα βάθη στα πρόσγεια του έργου 
να είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να προβλεφθεί καθορισμός υπεύθυνου φορέα για την 
διαχείρηση, συντήρηση και εκμετάλλευση του υπό κατα¬ 
σκευή έργου. 

Ο ανάδοχος του έργου να λάβει όλα τα μέτρα προστα¬ 
σίας για την αποφυγή ρύπανσης του Θαλασσίου Περι¬ 
βάλλοντος, που θα του υποδείξει η Λιμενική Αρχή. Επίσης 
να ληφθούν όλα τα απαραίτητα μέτρα για την αποφυγή 
ρύπανσης της περιοχής του έργου και της ευρύτερης. 
Κατά την κατασκευή και λειτουργία του έργου να παρα- 
κολουθείται συστηματικά η ποιότητα του θαλασσινού νε¬ 
ρού για να ανιχνευθούν και να αντιμετωπισθούν έγκαιρα 
συμπτώματα υποβάθμισής του. 

Να εξασφαλισθεί η εκτροπή της εκβολής του χειμάρ¬ 
ρου εκτός της λιμενολεκάνης. 

Όλα τα αδρανή υλικά και φυσικοί ογκόλιθοι (Φ.Ο) να 
προέρχονται από νόμιμα και μόνο λειτουργούντα λατο¬ 
μεία και με έγκριση του εργαστηρίου της Δ.Τ.Υ. Ν.Α. Χίου 
και η επιλογή τους να είναι τέτοια που το έργο να είναι 
εναρμονισμένο με την αισθητική του τοπίου και τα φυσι¬ 
κά, μορφολογικά, πολιτιστικά και ιστορικά στοιχεία του. 

Η προσωρινή εναπόθεση υλικών κ.λ.π. να εγκριθεί από 
αρμόδιες και συναρμόδιες Υπηρεσίες. 

Να ληφθούν τα απαραίτητα μέτρα π.χ. με συχνή δια- 
βροχή αδρανών, επιφανειών εργασίας κ.λ.π. για ελαχι- 
στοποίηση εκπομπής αιωρούμενων σωματιδίων κυρίως 
στους ξηρούς μήνες. 

Να ληφθούν τα απαραίτητα μέτρα ελαχιστοποίησης 
των επιπτώσεων στη χλωροπανίδα και ιχθυοπανίδα από 
τις εκσκαφές του πυθμένα και την απόρριψη στη θάλασ¬ 
σα βυθοκορημάτων περιοριζόμενων των σχετικών εργα¬ 
σιών στο ελάχιστο δυνατό, ιδιαίτερα κατά την διάρκεια 
της αναπαραγωγικής περιόδου της ιχθυοπανίδας. 

Να ληφθεί μέριμνα αντιμετώπισης στην ευρύτερη πε- 

ριοχή του έργου φαινομένων διάβρωσης/προσάμμωσης/ 
πρόσχωσης. 

Να περιορισθεί κατά το δυνατόν η εκτέλεση εργασιών 
κατά τους θερινούς μήνες και κατά τα ωράρια αιχμής και 
κοινής ησυχίας. 

Λύματα και επιφανειακές απορροές (π.χ. όμβριων, εκ- 
πλύσεων, αποπλύσεων κ.λπ.) να μην εκβάλλονται στην 
λιμενολεκάνη. Σ’ αντίθετη περίπτωση η διάθεσή τους να 
είναι απολύτως νόμιμη. 

Ο φορέας διαχείρισης του Λιμανιού υποχρεούται να 
φροντίζει για την περισυλλογή των πάσης φύσεως απορ- 
ριμμάτωντων σκαφών, πληρωμάτων - χρηστών, μεριμνώ- 
ντας να υπάρχουν διαθέσιμα όλα τα απαραίτητα τεχνικά 
μέσα και εξοπλισμοί για αντιμετώπιση έκτατων περιστατι¬ 
κών ρύπανσης της θάλασσας από πετρελαιοειδή και όχι 
μόνο ( π.χ. πλωτά φράγματα, απορροφητικές - προσρο- 
φητικές και χημικές ουσίες, αντιρρυπαντικά υλικά κ.λπ.) 
με υπόδειξη της Λιμενικής Αρχής, μη επιτρέποντας την 
εκτέλεση επισκευαστικών εργασιών στα σκάφη κατά την 
τουριστική περίοδο (Ιούνιος - Σεπτέμβριος). 

Να υπάρχουν απορροφητικά υλικά (π.χ. άμμο, πριονίδι) 
σε επαρκείς ποσότητες για συγκράτηση καυσίμων και λι- 
παντικών σε περίπτωση διαρροής τους στο χερσαίο χώρο 
και σε περίπτωση χρησιμοποίησής τους να συλλέγονται 
και να διατίθενται με υγειονομική ταφή. Να επιθεωρού- 
νταιτακτικά και να αντικαθίστανται σε περίπτωση που δια¬ 
πιστωθεί αυξημένη προσρόφηση υγρασίας. 

Απαγορεύεται η πλύση πάσης φύσεως μηχανημάτων, 
οχημάτων κ.λ.π. του αναδόχου του έργου και η απόρριψη 
λαδιών, καυσίμων, υλικών κ.λπ. στην χερσαία ζώνη απαγο¬ 
ρευμένης της ρύπανσης επιφανειακών και υπογείων νερών. 

Η διαχείριση των μεταχειρισμένων ορυκτελαίων θα 
πρέπει να γίνεται σύμφωνα με τα προβλεπόμενα στην 
ΚΥΑ 98012/2001/1996 (ΦΕΚ40/Β/1996). 

Οι τεχνικοί ογκόλιθοι (Τ.Ο) να κατασκευασθούν στην 
υφισταμένη προβλήτα σκυροδέτησης επί τόπου με έτοι¬ 
μο σκυρόδεμα που θα μεταφέρεται στη θέση του έργου 
με φορτηγά αυτοκίνητα. Στην αντίθετη περίπτωση η κα¬ 
τασκευή τους να γίνει σε χώρο κατάλληλο προς τούτο με 
την έγκριση πάντα των αρμοδίων Υπηρεσιών. 

Απαγορεύεται η κάθε μορφής καύση υλικών (λαδιών, 
λάστιχων κ.α) στην περιοχή του έργου. 

Να απομακρυνθεί αμέσως μετά το πέρας των εργασιών 
κάθε εργοταξιακή εγκατάσταση και ο χώρος να αποκατα¬ 
σταθεί πλήρως. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό 
έγκρισης τύπου ΕΟΚ περί θορύβου. 

Το εργοτάξιο να περιορισθεί στον ελάχιστο δυνατό χώ¬ 
ρο με ευθύνη της επιβλέπουσας υπηρεσίας και σ’ όλη την 
διάρκεια κατασκευής του έργου ο ανάδοχος να λαμβάνει 
μέριμνα για τον περιορισμό των αιωρούμενων σωματι¬ 
δίων απ’ την διαχείριση των αδρανών υλικών με τον ψεκα¬ 
σμό τους και την συχνή διαβροχή των υπαίθριων χώρων 
του εργοταξίου. Είναι υποχρεωτικό το σκέπασμα των 
φορτηγών κατά την μεταφορά υλικών και ο κατάλληλος 
προγραμματισμός διαδρομών, δρομολογίων, μεγέθους 
και είδους οχημάτων. Επίσης ναλαμβάνονται άλατα απα¬ 
ραίτητα μέτρα για περιορισμό οχλήσεων από θόρυβο, δο¬ 
νήσεις, ανεξέλεγκτη ρίψη ή εγκατάλειψης και απόρριψης 
διαφόρων υλικών κ.λ.π. 

Ν’ αποφεύγεται η άσκοπη λειτουργίατων μηχανημάτων 
και η διενέργεια άσκοπων ελιγμών των σκαφών. 


Να απαγορεύεται το πλύσιμο των σκαφών, μηχανημά¬ 
των κ.λ.π. μέσα στον λιμένα. 

Να εφαρμόζονται και να τηρούνται οι διατάξεις του ΥΕΝ 
που αφορούν την λειτουργία λιμένων. 

Τυχόν τροποποίηση στην κατασκευή του έργου να γίνει 
σε συνεργασία με τις αρμόδιες και συναρμόδιες Υπηρε¬ 
σίες και Φορείς, ενημερώνοντας συγχρόνως και την 
Δ/νση ΠΕΧΩτης Περιφέρειας Βορείου Αιγαίου. 

Οι Περιβαλλοντικοί Όροι ισχύουν μέχρι την 31.12.2008 
με την προϋπόθεση ακριβούς τήρησής τους. Μετά την 
ημερομηνία αυτή ο κύριος του έργου οφείλει να εφοδια- 
σθεί με νέα απόφαση έγκρισης Περιβ/κών Όρων σύμφω¬ 
να με τις εκάστοτε ισχύουσες διατάξεις. 

Κάθε όρος της απόφασης έγκρισης Περιβ/κών όρων 
δύναται να τροποποιηθεί εφόσον κατά την κατασκευή ή 
λειτουργία του έργου προκύπτει ότι δεν προστατεύεται 
επαρκώς το περιβάλλον. Η Μ.Π.Ε. που συνοδεύει την 
απόφαση έγκρισης Περιβ/κών όρων, θα πρέπει να βρί¬ 
σκεται στο έργο και τα γραφεία της Δ.Τ.Υ. της Ν.Α. Χίου 
και σε κάθε έλεγχο να είναι στη διάθεση των αρμοδίων, 
σύμφωνα με την κείμενη Νομοθεσία. Η μη τήρηση των 
όρων της απόφασης έγκρισης περιβ/κών όρων ή η καθ’ 
υπέρβασή τους πραγματοποίηση έργων και δραστηριο¬ 
τήτων με αποτέλεσμα την υποβάθμιση του περιβάλλο¬ 
ντος, συνεπάγονται πέραν των κυρώσεων από άλλες δια¬ 
τάξεις της κείμενης Νομοθεσίας, την επιβολή στους 
υπεύθυνους των προβλεπομένων στις διατάξεις των άρ¬ 
θρων 28,29 και 30 του Ν.1650/1986. 

Να τηρηθούν οι διατάξεις του Κ.Ν.5351/1932 «περί Αρ¬ 
χαιοτήτων» (νύν Ν.3028/2002) οι εργασίες που θα πραγμα¬ 
τοποιηθούν στο χερσαίο τμήμα του λιμενίσκου της Αγ. Ερ- 
μιόνης θα γίνουν υπό την εποπτεία υπαλλήλου της Υπηρε¬ 
σίας Κ' Εφορείας Προϊστορικών και Κλασικών Αρχαιοτή¬ 
των Μυτιλήνης η αμοιβή του οποίου θα καλυφθεί από το 
έργο. Σε περίπτωση που βρεθούν αρχαία οι εργασίες θα 
διακοπούν για την διεξαγωγή ανασκαφικής έρευνας. 

Ο χώρος στον οποίο θα εκτελεσθούν τα έργα να παρα- 
μείνει κοινόχρηστος και να χρησιμοποιείται ελεύθερα 
από τους πολίτες. 

Τα έργα που θα γίνουν στον αιγιαλό ανήκουν στο δημό¬ 
σιο χωρίς τούτο να υποχρεούται να καταβάλει καμιά απο¬ 
ζημίωση. 

Το παραχωρούμενο δικαίωμα πρόσχωσης θαλασσίου 
χώρου μπορεί να ανακληθεί εκ μέρους του Δημοσίου για 
λόγους Εθνικής ανάγκης Άμυνας και Ασφάλειας της Χώ¬ 
ρας, για λόγους κατασκευής δημοσίων και Λιμενικών έρ¬ 
γων, όπως και για λόγους παράβασης των όρων και των 
προϋποθέσεων με τους οποίους χορηγείται η άδεια. Στις 
περιπτώσεις αυτές ο φορέας εκτέλεσης του έργου 
(Δ/νση Τεχνικών Υπηρεσιών Νομαρχιακής Αυτοδιοίκησης 
Χίου) υποχρεούται να εγκαταλείψει την χρήση και γενικά 
όλο το έργο μέσα σε τακτή προθεσμία χωρίς καμία αξίω¬ 
ση αποζημίωσης από το Δημόσιο. 

Η έναρξη των εργασιών είναι δυνατή μετά την έκδοση 
του παρόντος. 

Μετά το πέρας των προσχώσεων θα δημιουργηθεί νέος 
αιγιαλός και παραλία των οποίωνταόρια θα καθορισθούν 
από την αρμόδια Επιτροπή, ο παλαιός αιγιαλός δε, ως και 
το γήπεδο, που θα προκύψει από τις προσχώσεις που θα 
γίνουν μετά τον καθορισμό των νέων οριογραμμών αιγια- 
λού παραλίας και παλαιού αιγιαλού, να εμβαδομετρηθεί, 
να οριοθετηθεί και να καταγραφεί από την αρμόδια Κτη¬ 
ματική Υπηρεσία ως κτήμα του Δημοσίου, του οποίου η 
πλήρης κυριότητα ανήκει στο Δημόσιο, ή δε χρήση και εκ¬ 
μετάλλευση ανήκει στο Λιμενικό Ταμείο. 

Απαγορεύεται η εκτέλεση οποιουδήποτε άλλου έργου 
στην ως άνω περιοχή χωρίς την έκδοση σχετικής άδειας 
από την αρμόδια Αρχή. 

Η Δ/νση Τεχνικών Έργων της Νομαρχιακής Αυτοδιοί¬ 
κησης Χίου να παρακολουθεί την κανονική εκτέλεση των 
εργασιών σε συνεργασία με την αρμόδια Λιμενική Αρχή 
και να αναφέρει στην Κτηματική Υπηρεσία Χίου κάθε δια- 
πιστούμενη παράβαση. 

Η μητήρησητων όρων καιτωνπροϋποθέσεωνπου έχουν 
τεθεί από τους αρμόδιους φορείς, καθώς και με το Διάταγ¬ 
μα αυτό, συνεπάγεται την αυτοδίκαιη ανάκλησή του. 

Με το παρόν διάταγμα δεν νομιμοποιούνται τυχόν υφι¬ 
στάμενα παράνομα έργα. 

Στον Υφυπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 10 Σεπτεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 
-♦- 

ΑΠΟΦΑΣΕΙ Σ 

Αριθ. 1063070/5908/0010 (2) 

Συμπληρωματική αναγκαστική απαλλοτρίωση ακινήτων 
για την κατασκευή της Λεωφ.Σταυρού - Ραφήνας από 
χ.θ. 2+300 έως χ.θ. 3+800 και της οδού Πέτσα στους 
Δήμους Παλλήνης και Σπάτων Νομού Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

2. Το άρθρο 17παραγ. 1 & 2 και άρθρο 24παραγ. 1 του 
Συντάγματος. 

3. Το άρθρο 2 παράγρ. 16 του Ν. 2598/1998 «Οργάνωση 
Ολυμπιακών Αγώνων - Αθήνα 2004» όπως αντικαταστά- 
θηκε από το άρθρο 6 παραγ. 1 του Ν.2730/1999 «Σχεδία¬ 
σμά, ολοκληρωμένη ανάπτυξη και Εκτέλεση Ολυμπιακών 
Έργων και άλλες διατάξεις» και όπως αυτό αντικαταστά- 
θηκε και συμπληρώθηκε από το άρθρο 24 παραγ. Ια, β 
Ν. 2741/1999 « Ενιαίος φορέας ελέγχου τροφίμων και 
άλλες ρυθμίσεις κ.λπ.». 

4. Τις διατάξεις του Ν.2730/1999. 

5. Το άρθρο 4 παραγ. 5 του Ν. 2819/2000 Ίδρυση Εται¬ 
ρείας «Ολυμπιακό Χωριό 2004 Α.Ε.», προστασία Ολυ¬ 
μπιακών Συμβόλων και Σημάτων και άλλες διατάξεις. 

6. Το άρθρο 4 του Ν. 2833/2000 «Θέματα προετοιμα¬ 
σίας των Ολυμπιακών Αγώνων 2004 και άλλες διατάξεις». 

7. Τις διατάξεις των Ν.2598/1998, Ν.2730/1999 των οποί¬ 
ων οι διατάξεις αντικαταστάθηκαν και συμπληρώθηκαν 
από τους Ν.2741/1999, Ν.2819/2000 και Ν.2833/2000. 

8. Το άρθρο 1 παραγ. 1ε του Π.Δ. 159/2000 «Σύσταση 
ΕΥΔΕ/ΕΣΕΑ». 

9. Τις διατάξεις του Ν. 653/1977, όπως συμπληρώθηκαν 
μετιςπαρ. 9 και 10 του άρθρου 62 του Ν. 947/1979 και την 
παρ. 4 του άρθρου 9 του Ν. 960/1979. 


10. Τις διατάξεις του άρθρου 34 του Ν. 2040/1992. 

11. Την 106787/18.10.2001 κ.υ.α. έγκρισης περιβαλλο¬ 
ντικών όρων. 

12. Το υπ’ αριθμ. Δ12/0/33437/19.5.2004 έγγραφο του 
ΥΠΕΧΩΔΕ μετά των συνημμένων του από τα οποία προ¬ 
κύπτει ότι έχουν τηρηθεί και οι προϋποθέσεις των παραγ 
3, 4 και 5 του άρθρου 3 του Ν. 2882/2001. 

13. Την υπ’ αριθμ. Δ12/0/33168/6.5.2004 βεβαίωση κά¬ 
λυψης δαπάνης. 

14. Τα σχετικά κτηματολογικά διαγράμματα και κτημα- 
τολογικός πίνακας τα οποία έχουν συνταχθεί επιμελώς. 

15. Την υπ’ αριθμ. 33/23.3.2004 (ΦΕΚ 527/24.3.2004 
τ.Β') όπως διορθώθηκε (ΦΕΚ558/2.4.2004τ.Β') κοινή από¬ 
φαση του Πρωθυπουργού και Υπουργού Πολιτισμού σχε¬ 
τικά με την ανάθεση αρμοδιοτήτων στους Υφυπουργούς. 

16. Την υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
17.3.2004 τ.Β') κοινή απόφασητου Πρωθυπουργού καιτου 
Υπουργού Οικονομίας και Οικονομικών, σχετικά με ανάθε¬ 
ση αρμοδιοτήτων στους Υφυπουργούς, αποφασίζουμε: 

Κηρύσσουμε την συμπληρωματική αναγκαστική απαλ¬ 
λοτρίωση, για λόγους δημόσιας ωφέλειας και ειδικότερα 
για την κατασκευή της Λεωφ. Σταυρού - Ραφήνας από χ.θ. 
2+300 έως χ.θ. 3+800 έκτασης συνολικού εμβαδού 6.486 
μ * 1 2 3 4 5 6 7 8 9 που βρίσκεται στην περιοχή των Δήμων Παλλήνης και 
Σπάτων στο Νομό Αττικής και εικονίζεται με κλίμακα 1:500 
στο από 4.5.2004 κτηματολογικά διάγραμμα και στον 
αντίστοιχο κτηματολογικά πίνακα της Διεύθυνσης Δ12/ 
Τμήμα Δ' του Υπουργείου Περιβάλλοντος, Χωροταξίας 
και Δημοσίων Έργων, τα οποία έχει συντάξει η Μαρία 
Τσαούση και έχει θεωρήσει ο Διευθυντής της εν λόγω 
Διεύθυνσηςτου Υ.ΠΕ.ΧΩ.Δ.Ε. Κ.Δεσύπρης, στις 4.5.2004. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Μούτσης Νικόλαος, 2) Αγγέλου 
Βασιλική, 3) Χριστόφορου Σταύρος - Δημήτριος κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη της Γενικής Γραμματείας Δημοσίων Έργων του 
ΥΠΕΧΩΔΕ και ειδικότερα σε βάρος του έργου 2110014 
του προγράμματος Δημοσίων Επενδύσεων σε συνδυα¬ 
σμό με τις διατάξεις του Ν. 653/1977, όπως ισχύουν, χα¬ 
ρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π ΕΤΡΟΣ ΔΟΥΚΑΣ Γ. ΣΟΥΦΛΙ ΑΣ 

ΥΦΥΠΟΥΡΓΟΣ ΠΟΛΙΤΙΣΜΟΥ 

Π. ΤΑΤΟΥΛΗΣ 
-♦- 

Αριθ. 1069126/6511/0010 (3) 

Αναγκαστική απαλλοτρίωση ακινήτων για τις ανάγκες εκ¬ 
μετάλλευσης στη Βορειοανατολική επέκταση του 
ορυχείου Κυπαρισσιών Μεγαλόπολης Νομ. Αρκαδίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

2. Τις διατάξεις της παραγρ. 2 του άρθρου 4 του 
Ν.1468/1950 «περί ιδρύσεως Δημοσίας Επιχειρήσεως 
Ηλεκτρισμού», όπως έχει τροποποιηθεί και συμπληρωθεί 
μεταγενέστερα, μετονΑ.Ν. 1672/1951, που κυρώθηκε με 
το Ν. 2113/1952. 

3. Τις διατάξεις του άρθρου 9 του Α.Ν. 1566/1950 «περί 
κυρώσεως της μετά του οίκου «ΕΒΑ500» συναφθείσης 
την 20ήν Ιουλίου 1950 συμβάσεως κ.λπ.», όπως έχουν κυ¬ 
ρωθεί, τροποποιηθεί και συμπληρωθεί με το Ν. 1633/1951 
και το Β.Δ. 28/1951, σε συνδυασμό με το Π.Δ. 27/1996 
«Συγχώνευση των Υπουργείων Τουρισμού, Βιομηχανίας, 
Ενέργειας κοι Τεχνολογίας και Εμπορίου στο Υπουργείο 
Ανάπτυξης». 

4. Τις διατάξεις του άρθρου 1 του Ν. 2773/1999, σε συν¬ 
δυασμό με το Π.Δ. 333/2000. 

5. Την υπ’ αριθμ. οικ. 100532/200/23.1.2004 κοινή υπουρ¬ 
γική απόφαση έγκρισης των περιβαλλοντικών όρων. 

6. Την απόφαση του Διοικητικού Συμβουλίου της Δημο¬ 
σίας Επιχειρήσεως Ηλεκτρισμού με αριθ. (ε. 12) 46 που 
ελήφθη κατά την 5/7.2.2002 συνεδρίασή του. 

7. Την υπ’ αριθμ. ΑΡ./ΗΜ.: ΔΜΑΟΡ/Φ./10096/27.1.2004 
δήλωση της ΔΕΗ σε εφαρμογή των διατάξεων του άρ¬ 
θρου 1 του Ν. 2985/2001. 

8. Το υπ’ αριθμ. Δ5/ΗΛ/Β/Φ.41.35/114/1552/29.1.2004 
έγγραφο του Υπουργείου Ανάπτυξης μετά των συνημμέ¬ 
νων του από το οποίο προκύπτει ότι έχουν τηρηθεί οι 
προϋποθέσεις του άρθρου 3 του Ν.2882/2002 καθώς και 
τα 1505/11.2.2003 και 318/16.2.2004 έγγραφατης Δ/νσης 
Γεωργίας και Δ/νσης Δασών αντίστοιχα. 

9. Την υπ’ αριθμ. 14650/ΔΙΟΕ85/17.3.2004 (ΦΕΚ519/ 
17.3.2004 τ.Β') κοινή απόφαση του Πρωθυπουργού και 
του Υπουργού Οικονομίας και Οικονομικών, σχετικά με 
ανάθεση αρμοδιοτήτων στους Υφυπουργούς. 

10. Την υπ’ αριθμ. Δ15/Α/Φ19/οικ4889/24.3.2004 (ΦΕΚ 
528/2004 τ. Β') απόφαση «Ανάθεση αρμοδιοτήτων στους 
Υφυπουργούς Ανάπτυξης Γεώργιο Σαλαγκούδη και Ιωάν¬ 
νη Παπαθανασίου». 

11. Την υπ’ αριθμ. 230642/13.5.2004 κοινή απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων «Περί ανάθεσης αρμοδιοτήτων στους Υφυ¬ 
πουργούς Αγροτικής Ανάπτυξης και Τροφίμων Ευάγγελο 
Μπασιάκο και Αλέξανδρο Κοντό», που δημοσιεύθηκε στο 
ΦΕΚ 525/Β723.3.2004 και διορθώθηκε με το ΦΕΚ 553/Β7 
31.3.2004, αποφασίζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για τις ανάγκες 
εκμετάλλευσης στη Βορειοανατολική επέκταση του ορυ¬ 
χείου Κυπαρισσιών Μεγαλόπολης, έκτασης συνολικού 
εμβαδού 588.292,91 μ2, που βρίσκεται στην περιοχή Με¬ 
γαλόπολης νομού Αρκαδίας και εικονίζεται με κλίμακα 
1:2.000 και με αριθ. σχεδίου 7448 στο από 27.11.2003 
κτηματολογικό διάγραμμα και στον αντίστοιχο κτημα- 
τολογικό πίνακα της ΔΕΗ Α.Ε. τα οποία έχει συντάξει η 
Χατζημουρατίδου Σ. και έχει θεωρήσει για τη Δ/νση Ηλε¬ 
κτροπαραγωγής του Υπουργείου Ανάπτυξης ο Δ/ντής 
Κ. Χατζηγιαννάκης. 

Η απαλλοτρίωση κηρύσσεται σύμφωνα μετις διατάξεις 
του άρθρου 1 του Ν. 2985/2002 και με τον όρο ότι ο υπέρ 
ου πρέπει να καταθέσει σε προθεσμία τριών (3) μηνών 
από την κοινοποίηση της πράξης εγγυητική επιστολή 
αναγνωρισμένου πιστωτικού ιδρύματος για το 20% της 
προβλεπόμενης δαπάνης. Αν η επιστολή αυτή δεν κατα¬ 


τεθεί εμπρόθεσμα, εφαρμόζεται αναλόγως η παράγρα¬ 
φος 2 του άρθρου 11 του Κώδικα Αναγκαστικών Απαλλο¬ 
τριώσεων Ακινήτων (Ν. 2882/2001). 

Αν ο υπέρ ου δεν προβεί στη συντέλεση στις νόμιμες 
προθεσμίες, η εγγυητική επιστολή καταπίπτει υπέρ του 
Δημοσίου και των αναγνωρισμένων δικαιούχων σε πο¬ 
σοστό 50% για τον καθένα. 

Στην έκταση που απαλλοτριώνεται και συστήνεται δου¬ 
λεία προβάλλουν δικαιώματα κυριότητας οι: 1) Ψίλα Ελέ¬ 
νη , 2) Λαμπρόπουλος Γεώργιος (Κληρονόμοι), 3) Αλε- 
ξοπούλου Νικολέτα κ.λπ. 

Η απαλλοτρίωση κηρύσσεται υπέρ της Δημόσιας Επι¬ 
χείρησης Ηλεκτρισμού Α.Ε. και με δαπάνη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ Γ. ΣΑΛΑΓΚΟΥΔΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓ. ΜΠΑΣΙΑΚΟΣ 
-♦- 

Αριθ. 1067336/6356/0010 (4) 

Συμπληρωματική αναγκαστική απαλλοτρίωση ακινήτων 
για την κατασκευή του συλλεκτήρα Σ3 στον Ταμιευτή- 
ρα Κάρλας και συναφών Έργων, στο Νομό Λάρισας. 

ΟΙ ΥΠΟΥΡΓΟΙ 

ΟΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», 
όπως ισχύει. 

2. Τις διατάξεις του άρθρου 33 του Ν. Δτος 3881/1958 
«περί έργων εγγείων βελτιώσεων». 

3. Τις διατάξεις του άρθρου 34 του Ν. 2040/1992. 

4. Την υπ’ αριθμ. Α.Π. 106453/7.5.1998 απόφαση των 
Υπουργών ΠΕΧΩΔΕ, Γεωργίας και Πολιτισμού, σχετικά 
με την έγκριση των περιβαλλοντικών όρων. 

5. Το υπ’ αριθμ. Δ.12α/Φ.71/30536/4.2.2004 έγγραφο 
του ΥΠΕΧΩΔΕ και την ορθή επανάληψη (19.4.2004) μετά 
των συνημμένων του, από τα οποία προκύπτει ότι έχουν 
τηρηθεί και οι προϋποθέσεις του άρθρου 3 του Ν. 
2882/2001. 

6. Την υπ’ αριθμ. Δ12α/Φ71/οικ/30819/5.2.2004 βεβαίω¬ 
ση κάλυψης δαπάνης του ΥΠΕΧΩΔΕ. 

7. Την υπ’ αριθμ. 4881/19.5.2004 (ΦΕΚ 754/19.5.2004 
τ.Β') κοινή απόφαση του Πρωθυπουργού και του Υπουρ¬ 
γού ΠΕΧΩΔΕ σχετικά με ανάθεση αρμοδιοτήτων στους 
Υφυπουργούς. 

8. Την υπ’ αριθμ. 14650/ΔΙΟΕ85/17.3.2004 (ΦΕΚ 519/ 
17.3.2004 τ.Β') κοινή απόφαση του Πρωθυπουργού και 
του Υπουργού Οικονομίας και Οικονομικών, σχετικά με 
ανάθεση αρμοδιοτήτων στους Υφυπουργούς Οικονο¬ 
μίας και Οικονομικών, αποφασίζουμε: 

Κηρύσσουμε την συμπληρωματική αναγκαστική απαλ¬ 
λοτρίωση, για λόγους δημόσιας ωφέλειας και ειδικότερα 
για την κατασκευή του συλλεκτήρα Σ3 στον Ταμιευτήρα 

Κάρλας και συναφών Έργων, έκτασης συνολικού εμβα- 
δού 326.460,98 μ 2 που βρίσκεται στο Νομό Λάρισας και 
εικονίζεται με κλίμακα 1:1.000 και με αριθμούς (1) στη 
θέση Παλιοσκάλα και (7, 8, 9 και 10) στη θέση Αμυγδαλή 
κτηματολογικά διαγράμματα και στους αντίστοιχους κτη- 
ματολογικούς πίνακες της Γενικής Γραμματείας Δημ. 
Έργων του Υπουργείου Περιβάλλοντος, Χωροταξίας και 
Δημοσίων Έργων, τα οποία έχει συντάξει ο Μπαλούτσος 
Κων/νος και έχει θεωρήσει ο Προϊστάμενος της Δ/νσης 
Εγγειοβελτιωτικών Έργων Δ7 Σ. Στέργιου, στις 23.1. 
2004. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Καστρινού Χρυσούλα, 

2) ΜπούνταςΔημήτριος, 

3) Τσολάκης Γεώργιος κ.λ.π. 

Η απαλλοτρίωση κηρύσσεται υπέρ και με δαπάνη του 
Δημοσίου και θα βαρύνει τις πιστώσεις του προγράμμα¬ 
τος Δημοσίων Επενδύσεων για υδραυλικά έργα αρμοδιό¬ 
τητας Γενικής Γραμματείας Δημοσίων Έργων (αριθμός 
έργου 2002ΣΕ07230000), χαρακτηρίζεται δε ως κατεπεί- 
γουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣΔΟΥΚΑΣ Θ. ΞΑΝΘΟΠΟΥΛΟΣ 

-♦- 

Αριθ. 1069055/6456/0010 (5) 

Αναγκαστική απαλλοτρίωση ακινήτων για την κατασκευή 
της Εγνατίας Οδού στο τμήμα 4.1.1ε Παναγιά - Γρε- 
βενά στην περιοχή των Δήμων Γόργιανης και Μαλα- 
κασίου στο Νομό Τρικάλων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2882/2001 (ΦΕΚ17/6.2.2001 τ.Δ') 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένου διατάξεων». 

3. Τις διατάξεις του άρθρου 1 του Ν. 653/1977 «περί 
υποχρεώσεως των παρόδιων ιδιοκτητών δια την διάνοιξη 
Εθνικών οδώνκ.λπ.», όπως συμπληρώθηκαν με τις παρ. 9 
και 10 του άρθρου 62 του Ν. 947/1979 και την παρ. 4 του 
άρθρου 9 του Ν. 960/1979, για την εκτέλεση των οποίων 
εκδόθηκε το Π.Δ. 929/1979 καθώς και τις διατάξεις της 
παρ. 14του άρθρου 4του κεφ. Β'του Ν. 2052/1992. 

4. Την υπ’ αριθμ. Δ12/0/31176/18.2.2004 απόφαση του 
Υπουργού Περιβάλλοντος, Χωροταξίας και Δημοσίων 
Έργων «περί εφαρμογής άρθρου 1 του Ν. 653/1977 «πε¬ 
ρί υποχρεώσεως των παρόδιων ιδιοκτητών για την διά- 
νοιξιν εθνικών οδών». 


5. Την υπ’ αριθμ. οικ. 106027/7.4.2000 κ.υ.α. έγκρισης 
των περιβαλλοντικών όρων. 

6. Την υπ’ αριθμ. Δ12/οικ/31871/16.3.2004 βεβαίωση 
κάλυψης δαπάνης. 

7. Το υπ’ αριθμ. Δ12α/Φ84/33071/7.5.2004 έγγραφο του 
Υ.ΠΕ.ΧΩ.Δ.Ε μετά των συνημμένων του, από τα οποία 
προκύπτει ότι έχουν τηρηθεί και οι προϋποθέσεις του άρ¬ 
θρου 3 του Ν. 2882/2001. 

8. Την υπ’ αριθμ. 4881/19.5.2004 (ΦΕΚ 754/19.5.2004 
τ.Β') κοινή απόφαση του Πρωθυπουργού και του Υπουρ¬ 
γού ΠΕΧΩΔΕ, σχετικά με ανάθεση αρμοδιοτήτων στους 
Υφυπουργούς. 

9. Τη υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
17.3.2004 τ.Β') κοινή απόφαση του Πρωθυπουργού και 
του Υπουργού Οικονομίας και Οικονομικών, σχετικά με 
ανάθεση αρμοδιοτήτων στους Υφυπουργούς, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή της Εγνατίας Οδού στο τμήμα 4.1.1ε Παναγιά - 
Γρεβενά έκτασης συνολικού εμβαδού 73.829 μ 2 που βρί¬ 
σκεται στην περιοχή των Δήμων Γόργιανης και Μαλακα- 
σίου νομού Τρικάλων και εικονίζεται με κλίμακα 1.500 στα 
από 16.2.2004 και με αριθμούς σχεδίων 001,002... και 007 
ακριβή αντίγραφα κτηματολογικών διαγραμμάτων και 
του αντίστοιχου κτηματολογικού πίνακα της «ΕΓΝΑΤΙΑ 
ΟΔΟΣ ΑΈ.» , τα οποία έχουν συντάξει οι Ανάδοχοι Μελέ¬ 
της ΟΔΟΤΕΧΝΙΚΗ ΕΠΕ, ΜΕΤΕ ΣΥΣΜ Α.Ε., ΜΕΛΕΤΗΤΙΚΗ 
ΕΡΓΩΝ ΥΠΟΔΟΜΗΣ ΕΠΕ, ΧΩΡΟΤΕΧΝΙΚΗ ΑΈ. ΜΕΛΕΤΕΣ 
- ΕΦΑΡΜΟΓΕΣ ΤΕΧΝΙΚΩΝ ΕΡΓΩΝ, ΓΕΩΡΓΙΟΣ ΑΡΑΝΙ- 
ΤΗΣ, ΙΩΑΝΝΗΣ ΧΑΤΖΗ ΕΜΜΑΝΟΥΗΛ, ΣΩΤΗΡΟΠΟΥΛΟΣ 
ΚΑΙ ΣΥΝΕΡΓΑΤΕΣ ΕΠΕ, ΥΔΡΟΕΞΥΓΙΑΝΤΙΚΗ ΛΑΖΑΡΟΣ 
ΛΑΖΑΡΙΔΗΣ & ΣΙΑ ΕΕ, ΑΚΤΕΡ Η-Μ ΕΠΕ, ΜΑΚΤΕ ΕΠΕ» και 
έχει θεωρήσει ο Διευθυντής της Διεύθυνσης Δ12 του 
Υ.ΠΕ.ΧΩ.Δ.Ε. Κ. Δεσύπρης. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Μασούρας Γεώργιος, 

2) Μασούρας Κων/νος, 

3) Μασούρας Κυριάκος κ.λπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ και με δαπάνη του 
Δημοσίου που θα αντιμετωπισθεί από τις πιστώσεις του 
προγράμματος Δημοσίων Επενδύσεων για έργα αρμο¬ 
διότητας Γ ενικής Γ ραμματείας Δημοσίων Έργων (αριθ¬ 
μός έργου 2000ΣΕ07130030), σε συνδυασμό με τις δια¬ 
τάξεις του Ν. 653/1977, όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ Θ. ΞΑΝΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιτίίρ: νννννν.θί.ςτ - θ-γτιβΜ: \λ/θ0ιτι331θγ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοητ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ί3Χ :210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηίθΐ-ηθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































